Document ID: 32011R1016
Publication Date: 2011-09-23

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 1016/2011
tat-23 ta’ Settembru 2011
dwar it-tnaqqis ta’ kwoti tas-sajd disponibbli għal ċerti stokkijiet fl-2011 minħabba sajd żejjed ta' dawk l-istokkijiet fis-sena ta’ qabel
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikoli 105(1) u (2) tiegħu,
Billi:
(1)
Il-kwoti tas-sajd għall-2010 kienu stabbiliti:
-
Bir-Regolament tal-Kunsill (KE) Nru 1359/2008 tat-28 ta’ Novembru 2008 li jiffissa għall-2009 u l-2010 l-opportunitajiet ta’ sajd ta’ bastimenti tas-sajd Komunitarji għal ċerti stokkijiet ta’ ħut tal-baħar fond (2),
-
Bir-Regolament tal-Kunsill (KE) Nru 1226/2009 tal-20 ta’ Novembru 2009 li jistabbilixxi l-opportunitajiet tas-sajd u l-kondizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2010 (3),
-
Bir-Regolament tal-Kunsill (KE) Nru 1287/2009 tas-27 ta’ Novembru 2009 li jistabbilixxi l-opportunitajiet ta' sajd u l-kondizzjonijiet relatati magħhom, għal ċerti stokkijiet ta' ħut, applikabbli fil-Baħar l-Iswed għall-2010 (4), u
-
Bir-Regolament tal-Kunsill (UE) Nru 53/2010, tal-14 ta’ Jannar 2010 li jistabbilixxi għall-2010 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut, applikabbli fl-ilmijiet tal-UE u, għal bastimenti tal-UE f’ilmijiet fejn huma meħtieġa limiti ta’ qbid u li jemenda r-Regolamenti (KE) Nru 1359/2008, (KE) Nru 754/2009, (KE) Nru 1226/2009 u (KE) Nru 1287/2009 (5).
(2)
Il-kwoti tas-sajd għall-2011 kienu stabbiliti:
-
Bir-Regolament tal-Kunsill (UE) Nru 1124/2010 tad-29 ta' Novembru 2010 li jistabbilixxi l-opportunitajiet tas-sajd għall-2011 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku (6),
-
Bir-Regolament tal-Kunsill (UE) Nru 1225/2010 tat-13 ta’ Diċembru 2010 li jiffissa għall-2011 u l-2012 l-opportunitajiet tas-sajd għall-bastimenti tas-sajd tal-UE għal stokkijiet ta’ ħut ta’ ċerti speċijiet tal-baħar fond (7),
-
Bir-Regolament tal-Kunsill (UE) Nru 1256/2010 tas-17 ta' Diċembru 2010 li jistabbilixxi l-opportunitajiet tas-sajd għal ċerti stokkijiet tal-ħut applikabbli fil-Baħar l-Iswed għall-2011 (8), u
-
Bir-Regolament tal-Kunsill (UE) Nru 57/2011 tat-18 ta' Jannar 2011 li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta' stokkijiet tal-ħut, applikabbli fl-ilmijiet tal-UE u, għal bastimenti tal-UE, f'ċerti ilmijiet mhux tal-UE (9).
(3)
Skont l-ewwel paragrafu tal-Artikolu 105 tar-Regolament (KE) Nru 1224/2009, meta l-Kummissjoni tkun stabbilixxiet li Stat Membru jkun qabeż il-kwoti tas-sajd li kienu allokati lilu, din għandha tnaqqas il-kwoti tas-sajd tal-futur ta’ dak l-Istat Membru.
(4)
Skont il-paragrafi 2 u 3 tal-Artikolu 105 tar-Regolament (KE) Nru 1224/2009 huwa previst li tali tnaqqis mill-kwoti tas-sajd għandu jsir fis-sena jew fis-snin ta’ wara billi jiġu applikati ċerti fatturi ta’ multiplikazzjoni mogħtija f’dawk il-paragrafi.
(5)
Ċerti Stati Membri qabżu l-kwoti tas-sajd allokati lilhom għall-2010. Huwa għalhekk xieraq li jitwettaq tnaqqis tal-kwoti tas-sajd allokati lilhom fl-2011 u, fejn xieraq, fis-snin ta' wara, għall-istokkijiet fejn sar sajd żejjed.
(6)
Ir-Regolament tal-Kummissjoni (UE) Nru 1004/2010 wettaq tnaqqis tal-kwoti tas-sajd għall-2010. Madankollu, għal ċerti Stati Membri t-tnaqqis li kellu jsir kien ikbar mill-kwoti rispettivi tagħhom għall-2010 u għalhekk ma setax jitwettaq bis-sħiħ matul dik is-sena. Sabiex ikun żgurat li f’tali każijiet jitnaqqas l-ammont kollu, għandhom jitqiesu l-kwantitajiet li jkun għad fadal meta jiġi stabbilit it-tnaqqis mill-kwoti tal-2011 u, fejn xieraq, minn kwoti sussegwenti (10).
(7)
Tnaqqis previst f’dan ir-Regolament għandu japplika mingħajr ħsara għat-tnaqqis applikabbli għall-kwoti tal-2011 skont:
-
Ir-Regolament tal-Kummissjoni (KE) Nru 147/2007 tal-15 ta' Frar 2007 li jadatta ċerti kwoti tas-sajd mill-2007 sal-2012 skont l-Artikolu 23(4) tar-Regolament tal-Kunsill (KE) Nru 2371/2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd [tas-Sajd] (11),
-
Ir-Regolament tal-Kummissjoni (KE) Nru 635/2008 tat-3 ta’ Lulju 2008 li jadatta l-kwoti tas-sajd għall-merluzz li għandhom ikunu allokati lill-Polonja fil-Baħar Baltiku (Subdiviżjonijiet 25-32, Ilmijiet tal-KE) mill-2008 sal-2011 skont ir-Regolament tal-Kunsill (KE) Nru 338/2008 (12),
-
Ir-Regolament tal-Kummissjoni (UE) Nru 165/2011 tat-22 ta’ Frar 2011 li jipprovdi għal tnaqqis minn ċerti kwoti tal-kavalli allokati lil Spanja għall-2011 u fis-snin sussegwenti minħabba s-sajd żejjed fl-2010 (13), u
-
Ir-Regolament ta’ Implimentazzjoni tal-Kummissjoni (UE) Nru 1021/2011 tal-14 ta’ Ottubru 2011 dwar it-tnaqqis minn kwoti tas-sajd disponibbli għal ċerti stokkijiet fl-2011, minħabba sajd żejjed ta' stokkijiet oħra fis-sena ta’ qabel (14).
ADOTTAT DAN IR-REGOLAMENT:
Artikolu 1
Il-kwoti tas-sajd stabbiliti fir-Regolamenti (UE) Nru 1124/2010, (UE) Nru 1225/2010, (UE) Nru 1256/2010, u (UE) Nru 57/2011 għas-sena 2011 qed jitnaqqsu kif muri fl-Anness.
Artikolu 2
Il-kwoti tas-sajd li jistgħu jiġu allokati lill-Istati Membri fl-2012 u, fejn xieraq, fis-snin ta' wara għandhom jitnaqqsu kif muri fl-Anness.
Artikolu 3
L-Artikoli 1 u 2 għandhom japplikaw mingħajr ħsara għat-tnaqqis previst fir-Regolamenti (KE) Nru 147/2007, (KE) Nru 635/2008, (UE) Nru 165/2011 u r-Regolament ta’ Implimentazzjoni (UE) Nru 1021/2011.
Artikolu 4
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta’ Settembru 2011.

Metadata:
Eurovoc Level 1 Categories: 100155
100156
Eurovoc Level 2 Categories: 100252
100242
Eurovoc Level 3 Categories: 2470
2476
1652
3544
All Eurovoc Categories: 133
2308
2437
2879
4335
5254
5256
544